CELEX: 32008D0575
Language: lv
Date: 2008-06-27 00:00:00
Title: 2008/575/EK: Komisijas Lēmums ( 2008. gada 27. jūnijs ), ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū žāvētu baobaba augļa mīkstumu kā jaunu pārtikas produktu sastāvdaļu (izziņots ar dokumenta numuru K(2008) 3046)

11.7.2008   
            
            
               LV
            
            
               Eiropas Savienības Oficiālais Vēstnesis
            
            
               L 183/38
            
         
      KOMISIJAS LĒMUMS
   
   (2008. gada 27. jūnijs),
   ar ko atbilstīgi Eiropas Parlamenta un Padomes Regulai (EK) Nr. 258/97 atļauj laist tirgū žāvētu baobaba augļa mīkstumu kā jaunu pārtikas produktu sastāvdaļu
   (izziņots ar dokumenta numuru K(2008) 3046)
   (Autentisks ir tikai teksts angļu valodā)
   (2008/575/EK)
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Eiropas Parlamenta un Padomes 1997. gada 27. janvāra Regulu (EK) Nr. 258/97, kas attiecas uz jauniem pārtikas produktiem un jaunām pārtikas produktu sastāvdaļām (1), un jo īpaši tās 7. pantu,
   tā kā:
   
               (1)
            
            
               Uzņēmums “PhytoTrade Africa”2006. gada 9. augustā Apvienotās Karalistes kompetentajām iestādēm iesniedza lūgumu par žāvēta baobaba augļa mīkstuma kā jaunas pārtikas produktu sastāvdaļas laišanu tirgū.
            
         
               (2)
            
            
               Apvienotās Karalistes kompetentā pārtikas vērtēšanas struktūra 2007. gada 12. jūlijā izsniedza sākotnējo novērtējuma ziņojumu. Šajā ziņojumā tā secināja, ka žāvēts baobaba augļa mīkstums ierosinātajos daudzumos ir nekaitīgs lietošanai pārtikā.
            
         
               (3)
            
            
               Komisija 2007. gada 1. augustā nosūtīja sākotnējo novērtējuma ziņojumu visām ES dalībvalstīm.
            
         
               (4)
            
            
               Regulas (EK) Nr. 258/97 6. panta 4. punktā noteiktajās sešdesmit dienās saskaņā ar minēto noteikumu tika izvirzīti pamatoti iebildumi pret šā produkta tirdzniecību. Šie iebildumi neapšaubīja nekaitīgumu. Tomēr saskaņā ar 6. panta 4. punktu ir vajadzīgs Komisijas lēmums.
            
         
               (5)
            
            
               Žāvēts baobaba augļa mīkstums atbilst Regulas (EK) Nr. 258/97 3. panta 1. punktā noteiktajiem kritērijiem.
            
         
               (6)
            
            
               Šajā lēmumā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,
            
         IR PIEŅĒMUSI ŠO LĒMUMU.
   1. pants
   Žāvētu baobaba augļa mīkstumu saskaņā ar specifikācijām pielikumā var laist Kopienas tirgū kā jaunu pārtikas produktu sastāvdaļu.
   2. pants
   Ja pārtikas produkts satur jauno pārtikas produktu sastāvdaļu, ko atļauj ar šo lēmumu, minētā produkta marķējumā norāda nosaukumu “baobaba augļa mīkstums”.
   3. pants
   Šis lēmums ir adresēts Phytotrade Africa – London Office, Unit W215, Holywell Centre, 1 Phipp Street, London EC2A 4PS, Apvienotā Karaliste.
   
      Briselē, 2008. gada 27. jūnijā
      
         
            Komisijas vārdā —
         
            Komisijas locekle
         
         Androulla VASSILIOU
         
      
   
   
      (1)  OV L 43, 14.2.1997., 1. lpp. Regulā jaunākie grozījumi izdarīti ar Regulu (EK) Nr. 1882/2003 (OV L 284, 31.10.2003., 1. lpp.).
   
      PIELIKUMS
      Žāvēta baobaba augļa mīkstuma specifikācija
      Apraksts
      Baobaba (Adansonia digitata) augļus ievāc no kokiem. Cieto čaulu pāršķeļ un no sēklām un čaulas atdala mīkstumu. Mīkstumu samaļ, sadala lielākās un mazākās daļās (daļu izmērs 3 līdz 600 μ) un iepako.
      Žāvēta baobaba augļa mīkstuma uzturvērtības raksturīgās sastāvdaļas
      
                  Mitrums (zudums žāvēšanas laikā) (g/100g)
               
               
                  11,1-12,0
               
            
                  Olbaltumvielas (g/100g)
               
               
                  2,03-3,24
               
            
                  Tauki (g/100g)
               
               
                  0,4-0,7
               
            
                  Minerālās sastāvdaļas (g/100g)
               
               
                  5,5-6,6
               
            
                  Kopā ogļhidrāti (g/100g)
               
               
                  78,3-78,9
               
            
                  Kopā cukurs (kā glikoze)
               
               
                  16,9-25,3
               
            
                  Nātrijs (g/100g)
               
               
                  7,42-12,2
               
            
         
      Analītiskās specifikācijas
      
                  Svešķermeņi
               
               
                  Ne vairāk kā 0,2 %
               
            
                  Mitrums (zudums žāvēšanas laikā) (g/100g)
               
               
                  11,1-12,0
               
            
                  Minerālās sastāvdaļas (g/100g)
               
               
                  5,5-6,6